મિહેલા નોરોકઃ વિવિધતામાં સુંદરતા દેખાડતાં ફોટોગ્રાફર\nડાબી બાજુએ મિહેલાએ નેપાળના કાઠમંડૂમાં લીધેલી તસવીર છે અને જમણી બાજૂ આઇસલેન્ડની તસવીર

સામાન્યપણે આકર્ષક દેખાતી મહિલાઓની તસવીર જ સામે આવશે. 

સૌથી ઉત્તમ તસવીરોમાં મોટાભાગે તમને એવી જ તસવીરો જોવા મળશે કે જેમાં મહિલાઓ ઊંચી હીલ્સના સેન્ડલ પહેરીને પોઝ આપતી હોય, જેણે શોર્ટ ડ્રેસ પહેર્યો હોય.

તે યુવાન હોય, એકદમ પાતળી હોય, તેનો રંગ પણ શ્વેત હોય અને તેની ત્વચા પણ સુંદર હોય. 

તમને આ પણ વાંચવું ગમશે

પરંતુ દુનિયાભરમાં પ્રખ્યાત ફોટોગ્રાફર મિહેલા નોરોક માટે મહિલાની સુંદરતા માત્ર એટલે સુધી જ સીમિત નથી. તેનું ઉદાહરણ તેમણે તેમના નવા પુસ્તકના માધ્યમથી રજૂ કર્યું છે.

આજના જમાનામાં લોકો મહિલાને એક સુંદર વસ્તુ તરીકે જોવે છે તેને પણ મિહેલા દુઃખદ ગણાવે છે. 

ડાબી બાજુથી જમણી બાજુ- જર્મની, ઇટાલી અને ફ્રાન્સમાં લેવાયેલી મહિલાઓની તસવીરો છે

મિહેલા નોરોક કહે છે, "મહિલાઓ માટે લોકો જે વિચારે છે હંમેશા તેવું નથી હોતું. દરેક મહિલાની પોતાની અલગ કહાણી હોય છે. આપણે રોજ બરોજ ભારે મુશ્કેલીઓ ઉઠાવીએ છીએ, આપણી અલગ શક્તિ છે."

તેઓ ઉમેરે છે, "મહિલાઓને માત્ર યોગ્ય રીતે દર્શાવવાની જરૂર છે. છોકરીઓની અંદર એ આત્મવિશ્વાસની જરૂર છે કે જેવી તેઓ દેખાય છે તેવી જ તેઓ ખૂબ સુંદર છે."

મિહેલા નોરોકે તેમના પહેલા પુસ્તકને રજૂ કર્યું છે. આ પુસ્તક ફોટોગ્રાફી પર આધારિત છે. 

આ પુસ્તકને 'એટલાસ ઑફ બ્યૂટી' નામ આપ્યું છે અને તેમાં ઇથોપિયાથી લઇને અમેરિકા અને ઉત્તર કોરિયાથી માંડીને ભારત સુધીની 500 મહિલાઓની સુંદર તસવીરોને સ્થાન આપ્યું છે. 

રાજસ્થાનના પુષ્કરમાં મહિલા પોલીસમેનની મિહેલાએ લીધેલી તસવીર

રોમાનિયાના આ ફોટોગ્રાફર માને છે કે સુંદરતાની કોઈ પરિભાષા નથી હોતી. 

મિહેલા કહે છે, "લોકોને મારી લીધેલી તસવીરો રસપ્રદ લાગે છે કેમ કે આ તસવીરો આપણી સોસાયટીની છે, એ મહિલાઓની છે જેઓ આપણી આસપાસ હોય છે, રોજ ક્યાંક ને ક્યાંક રસ્તાઓ પર જતી જોવા મળે છે."

"મારી તસવીરો ખૂબ જ નેચરલ અને સાથે સિમ્પલ પણ છે. તે એક ચોંકવાનારી વસ્તુ છે. કેમ કે, સામાન્યપણે આપણે સુંદર મહિલાઓની તસવીર સિમ્પલ નથી જોતા."

મિહેલાના પુસ્તકમાં હાજર તમામ 500 તસવીરોમાં એ તસવીર અંગે પૂરતી માહિતી છે કે તેને ક્યાં લેવામાં આવી હતી. કેટલીક તસવીરોમાં વિષયનો પણ ઉલ્લેખ છે. 

તસવીરોમાં જગ્યાઓ પણ જુદીજુદી છે. તેમાં નેપાળ, તિબેટ, ઇટાલી, મ્યાનમાર, ઉત્તર કોરિયા, જર્મની, મેક્સિકો, ભારત, અફઘાનિસ્તાન, યુકે અને અમેરિકા સહિત એમેઝોનના...\n\ntl;dr:
જ્યારે પણ તમે ગુગલ ઇમેજીસ પર જઇને 'બ્યૂટીફુલ વુમેન' સર્ચ કરો છો તો શું જોવા મળે છે?